હસન બીન અલી વશ્શાઅ કહે છે, મને એક દિવસ મારા સૈયદ અને સરદાર હઝરત ઇમામ રેઝા(અ.સ.)એ મર્વ બોલાવ્યો અને ફરમાવ્યું: અય હસન! આજે અલી ઇબ્ને અબી હમ્ઝા બતાએનીનો ઇન્તેકાલ થઇ ગયો. તેની કબ્રમાં સવાલ જવાબ માટે બે ફરિશ્તા દાખલ થયા અને તેઓએ સવાલ કરવા શ કર્યા તારો રબ કોણ છે? તેણે કહ્યું: અલ્લાહ. પછી તેઓએ સવાલ કર્યો: તારા નબી કોણ છે? તેણે જવાબ દીધો: હઝરત મોહમ્મદ(સ.અ.વ.) પછી સવાલ કર્યો: તારા વલી કોણ છે? તેણે જવાબ આપ્યો: હઝરત અલી બીન અબી તાલીબ(અ.સ.). તેના પછી? તો તેણે કહ્યું: હસન(અ.સ.). પછી? તો તેણે કહ્યું: હુસૈન(અ.સ.). પછી? તો તેણે કહ્યું: અલી બીન હુસૈન(અ.સ.) પછી? તો તેણે કહ્યું: મોહમ્મદ બીન અલી(અ.સ.). પછી: તો તેણે કહ્યું: જાફર બીન મોહમ્મદ(અ.સ.). પછી: તો તેણે કહ્યું: મુસા બીન જાફર(અ.સ.). પછી? તો તેની જીભ થોથરાવા લાગી. તેઓ તેના પર તાડુક્યા અને પુછ્યું: પછી કોણ? તે ચૂપ થઇ ગયો. ત્યારે તેઓએ તેને કહ્યું: શું તને મુસા બીન જાફર(અ.સ.)એ આ અમ્ર (એટલે ઇમામતે હઝરત અલી ઇબ્ને મુસર્રેઝા(અ.સ.)) ના બારામાં નથી બતાવ્યું? પછી તેઓએ આગના તાઝીયાનાથી તેની કબ્રને આગથી કયામતના દિવસ સુધી ભરી દીધી. હસન કહે છે કે પછી હું મારા સૈયદ અને સરદારની પાસેથી ગયો અને તે દિવસ અને તારીખ લખી લીધી. ત્યાં સુધી કે અમુક દિવસો પસાર થયા અને કુફાવાસીઓ તરફથી પત્ર આવ્યો જેમાં બતાએનીની મૌત થવાની તારીખ અને સમય એ જ લખ્યો હતો જેનો ઇમામ(અ.સ.)એ ઉલ્લેખ કર્યો હતો.